wickkiey/tamil-wikipedia-markdown huggingface dataset:
# பர்சானா (நடிகை)



**பர்சானா** (*Farzana*) இந்தியாவின் மகாராட்டிர மாநிலம் மும்பையில் பிறந்த பர்சானா பருச்சா என்ற இயற்பெயர் கொண்டவர் ஓர் இந்திய நடிகையும், நடன இயக்குநரும் வடிவழகியும் ஆவார். ஒரு நடிகையாக, இவர் முக்கியமாகத் தெலுங்கு படங்களில் நடித்துள்ளார். இவற்றில் குறிப்பிடத்தக்கவை *பாக்யலட்சுமி பம்பர் டிரா* (2006), *சீமா சாசுதிரி* (2007), *பொம்மனா பிரதர்சு சந்தன சிசுடர்சு* (2008).  

## ஆரம்பகால வாழ்க்கை
பர்சானா மும்பையில் ஒரு பார்சி குடும்பத்தில் பிறந்து வளர்ந்தார். இவர் பல அழகுநயப்புக் காட்சிகள், காணொளிகளுக்கு நடன அமைப்பு செய்துள்ளார். ஒரு நடன இயக்குநராக, இவர் அட்னன் சமியின் மேடை நிகழ்ச்சிகளில் பணியாற்றினார். 2006-ஆம் ஆண்டு சஞ்சய் தத் நடித்த *ஜிந்தா* திரைப்படத்தின் தலைப்புப் பாடலுக்கான நடன அமைப்பு இவரது குறிப்பிடத்தக்க நடன அமைப்பாகும். பின்னர் இவர் *ஹீரோ ஹோண்டா, சான்சுய், கோத்ரேஜ் ஹேர் கேர், பிக் பஜார்* உள்ளிட்ட நிறுவனங்களுக்குத் தொழில்முறை வடிவழகியாக விளம்பரங்களில் நடித்துள்ளார். இந்தப் படம் பிரியதர்சன் எழுதி இயக்கிய பாலிவுட் நகைச்சுவைத் திரைப்படமான *மாலமால் வீக்லி* (2006) திரைப்படத்தின் தெலுங்கு மாற்றுமொழித் திரைப்படம் ஆகும். ஒரு நகைச்சுவைத் திரைப்படத்தில் தனது வாழ்க்கையைத் தொடங்கிய இவர் , நகைச்சுவைத் திரைப்படக் கதாநாயகியாகவே சித்தரிக்கப்பட்டார்.  

*சீமா சாசுதிரி* (2007), *பொம்மனா பிரதர்சு சந்தன சிசுடர்சு* (2008), *கஜிபிஜி* (2008), மற்றும் *குபேருலு* (2008) போன்ற நகைச்சுவைத் திரைப்படங்களில் பர்சானா முன்னணி வேடத்தில் நடித்துள்ளார். முரளிகிருஷ்ணா, பூமிகா சாவ்லா நடித்த *மல்லேபுவ்வு* (2008) திரைப்படத்தில் இவர் நடனமாடியுள்ளார்.  

2009-ஆம் ஆண்டு தமிழ்த் திரையுலகில் நுழைந்து சரத்குமார், நமீதா நடித்த *1977* திரைப்படத்தில் முக்கிய வேடத்தில் நடித்தார்.  

பர்சானா ஓர் ஊட்டச்சத்து நிபுணர். மேலும் குடையூர்தி சறுக்கல், பாறை ஏறுதல், பங்கீ ஜம்பிங் போன்ற சாகச விளையாட்டுகளை விரும்புகிறவர். இவர் ரீபொக் பன்னாட்டு விளையாட்டு ஆடை நிறுவனத்திற்குப் பயிற்சியாளராக இருந்தார்.  

## திரைப்படவியல்

- *குறிப்பு: வேறுவிதமாகக் குறிப்பிடப்படாவிட்டால், அனைத்துப் படங்களும் தெலுங்கில் உள்ளன.*

| 2006 | *பாக்யலட்சுமி பம்பர் டிரா* | பாக்யலட்சுமி |  |
| --- | --- | --- | --- |
| 2007 | *சீமா சாசுதிரி* | சுரேகா ரெட்டி |  |
| 2008 | *பொம்மனா சகோதரர்கள் சந்தனா சகோதரிகள்* | சிரி சந்தன |  |
| 2008 | *கஜிபிஜி* | வங்கியாளர் |  |
| 2008 | *மல்லேபுவ்வு* | அவராகவே | சிறப்புத் தோற்றம் |
| 2008 | *குபேருலு* | மருத்துவர் கல்பனா |  |
| 2009 | *1977* | இன்பா | தமிழ் திரைப்படம் |
| 2009 | *சோல்ஜர்சு* | } |  |

## நடன இயக்குனர்
| 2006 | *ஜிந்தா* | இந்தி | } |
| --- | --- | --- | --- |
# கேரளச் சாகித்திய அகாதமி விருதுகள், 2010



**கேரளச் சாகித்திய அகாதமி விருதுகள், 2010** (*2010 Kerala Sahitya Akademi Awards*) என்பது 2010-ஆம் ஆண்டுக்கான **கேரளச் சாகித்திய அகாதமி விருது** வழங்கிய விருது பெற்றோர்களின் பட்டியல் ஆகும். 2010-ஆம் ஆண்டிற்கான விருதுகள் சனவரி 6, 2011 அன்று அறிவிக்கப்பட்டது.**** இந்த விருது 1958-ஆம் ஆண்டு முதல், கேரளச் சாகித்திய அகாதமியால் (கேரள இலக்கியக் கழகம்), மலையாள எழுத்தாளர்களுக்கு அவர்களின் சிறந்த இலக்கியத் தகுதிக்கான புத்தகங்களுக்காக வழங்கப்படுகிறது.  

## விருதாளர்கள்
| கவிதை | முல்லனேழி | *கவிதா* |  |
| --- | --- | --- | --- |
| நாவல் | கதீஜா மும்தாஜ் | *பர்சா* |  |
| கதை | இ. பி. சிறீகுமார் | *பரஸ்ய சரீரம்* |  |
| நாடகம் | ஏ. சாந்த குமார் | *மரம் பெய்யுன்னு* |  |
| இலக்கிய விமர்சனம் | எம். ஆர். சந்திரசேகரன் | *மலையாள நாவல்: இன்றும் இன்னாலேயும்* |  |
| சுயசரிதை/வாழ்க்கை வரலாறு | பி. கே. ஆர். வாரியர் | *அனுபவங்கள் அனுபவங்கள்* |  |
| பயணக்கட்டுரை | முசாபிர் அகமது | *மருபூமியுதே ஆத்மாகாதா* |  |
| நகைச்சுவை | சி. ஆர். ஓமனக்குட்டன் | *ஸ்ரீ பூதநாதவிலாசம் நாயர் ஹோட்டல்* |  |
| அறிவார்ந்த இலக்கியம் | டி. பிரதீப் | *குஞ்சுகனங்களுக்கு வசந்தம்* |  |
| குழந்தைகள் இலக்கியத்திற்கான சிறீ பத்மநாபசாமி விருது | சுமங்கலா | *நாடன்னு தீரத வழிகள்* |  |
| மொழிபெயர்ப்பு | ஆசா லதா | *அடிண்டே விருன்னு* | } |

## அறக்கட்டளை விருது

- ஐ. சி. சாக்கோ விருது: பி. சிறீகுமார் (*அத்வானம், பாஷா, விமோசனம்*)
- சி. பி. குமார் விருது: அமீத் சேந்தமங்களூர் (*ஒரு மாதநிரபேக்ஷவடியுடே சுதந்திர சிந்தனைகள்*)
- கே. ஆர். நம்பூதிரி விருது: பி. வி. ராமன்குட்டி (*யஜுர்வேத சமீக்ஷா*)
- கனகஸ்ரீ விருது: சூர்யா பினோய் (*நிழல்புரா*)
- கீதா இரண்யன் விருது: சுஸ்மேஷ் சந்திரோத் (*சுவர்ண மகால்*)
- ஜி. என். பிள்ளை விருது: கே. பாபு ஜோசப் (அ*பேக்ஷிகாதாயுதே 100 வர்ஷம்*)
- குட்டிப்புழா விருத: என். எம். நம்பூதிரி (*கக்காடு: கவியும் கவிதையும்*)
# கிரண் பிஸ்டா


**கிரண் பிஸ்டா** (*Kiran Pisda*) ஓர் இந்திய கால்பந்து வீரர் ஆவார். இவர் இந்தியாவில் உள்ள சத்தீசுகர் மநில்த்தில் 2001 ஆண்டு, ஆகஸ்ட் மாதம், 16 ந் தேதி பிறந்தார். கிரண் பிஸ்டா இந்திய மகளிர் லீக் கிளப் ஒடிசா மற்றும் இந்திய மகளிர் தேசிய கால்பந்து அணிக்காக முன்கள வீராங்கனையாக விளையாடி வருகிறார்.சத்தீஸ்கரில் இருந்து இந்திய சீனியர் தேசிய அணிக்காக விளையாடிய முதல் வீராங்கனை இவர்தான் என்பது குறிப்பிடதக்கது ஆகும்.  

## தொழில் ம்ற்றும் வாழ்க்கை
பிஸ்தா சத்தீஸ்கர் மாநிலத்தில் ஒரு பழங்குடி குடும்பத்தில் பிறந்தார். இவர் துர்க் அணிக்காக விளையாடுவதன் மூலம் தனது கால்பந்து வாழ்க்கையைத் தொடங்கினார். சத்தீஸ்கரின் விளையாட்டு மற்றும் இளைஞர் நலத் துறையின் பயிற்சியாளர்களின் மேற்பார்வையின் கீழ் பெண்கள் கால்பந்து அகாடமியில் பிஸ்தா தனது பயிற்சியைப் பெற்றார். கிரண் பிஸ்டா பல்வேறு மாநில லீக் போட்டிகளில் ராய்ப்பூருக்காக விளையாடீருக்கிறார். மேலும் தேசிய லீக்குகளில் சத்தீஸ்கர் அணிக்காகவும் விளையாடி உள்ளார். 2022 ஆம் ஆண்டில், கிரண் பிஸ்டா புதிதாக தொடங்கப்பட்ட பெண்கள் அணியின் ஒரு பகுதியாக கேரளா பிளாஸ்டர்ஸ் எப்சியால் ஒப்பந்தம் செய்யப்பட்டார்.  

2023 ஆண்டு, நவம்பர் மாதம், 8ம் தேதி அன்று, கிரண் பிஸ்டா எம். கே. காஷ்மினாவுடன் என்பவருடன் சேர்ந்து, குரோஷிய மகளிர் லீக் கிளப்பான டினாமோ ஜாக்ரெப்பில் ஒரு வருட ஒப்பந்தத்தில் இணைந்ததாக அதிகாரப்பூர்வமாக அறிவிக்கப்பட்டது.  

## சர்வதேச போட்டிகள்
2022 ஆண்டு, செப்டம்பர் மாதம் மகளிர் சாம்பியன்ஷிப்பில் விளையாடும் இந்திய அணியின் இறுதி 23 அணியில் கிரண் பிஸ்டா சேர்க்கப்பட்டார்.  

## தொழில் புள்ளிவிவரங்கள்
### சர்வதேசம்

| ஆண்டு | வரம்புகள் | இலக்குகள் |
| --- | --- | --- |
| 2022 | 4 | 0 |
| 2023 | 0 | 0 |
| 2024 | 0 | 0 |
| 2025 | 2 | 0 |

## கௌரவங்கள் மற்றும் பட்டங்கள்

குரோசிய மகளிர் கால்பந்து கோப்பை 2023–24
# அருந்ததி சிறீரங்கநாதன்


கலாசூரி, தேசநேத்ரு **அருந்ததி ஸ்ரீரங்கநாதன்** (*Arnuthathy Sri Ranganathan*, 24 பெப்ரவரி 1946 – 17 பெப்ரவரி 2025) இலங்கையின் பிரபலமான கருநாடக இசைப் பாடகரும், இசையமைப்பாளரும், மெல்லிசைப் பாடகரும், வீணைக் கலைஞரும் ஆவார். இலங்கையில் ஒலிபரப்புத் துறையில் முன்னோடிகளில் ஒருவர். இலங்கை வானொலியின் தமிழ்ச் சேவைப் பணிப்பாளராகவும் ஊடகத்துறை ஆலோசகராகவும் பணியாற்றியவர்.  

## வாழ்க்கைக் குறிப்பு
அருந்ததி யாழ்ப்பாணத்தில் 1946 பெப்ரவரி 24 அன்று கந்தர்மடம் கே. சிவசுப்பிரமணியம், உடுவில் வீரலட்சுமி ஆகியோருக்குப் பிறந்தார். இவர் குடும்பத்தில் ஐந்து பெண்களில் இளையவர். கொழும்பு சைவ மங்கையர் கழகத்தில் தனது தொடக்கக் கல்வியைப் பெற்ற பிறகு, உயர்கல்விக்காக யாழ்ப்பாணத்தில் உள்ள வேம்படி மகளிர் கல்லூரியில் சேர்ந்தார். அங்கிருந்து பேராதனைப் பல்கலைக்கழகத்திற்குத் தெரிவாகி 1967 இல் பொருளியலில் சிறப்புப் பட்டம் பெற்றார்.  

## கலைகளில் ஆர்வம்
தனது வாழ்க்கையின் தொடக்கக் கட்டத்திலேயே, இசையிலும் நடனத்திலும் நிலையான ஆர்வத்தைக் காட்டிய அருந்ததி, கேரளத்தைச் சேர்ந்த அந்தோனி மாஸ்டரின் வழிகாட்டுதலின் கீழ் கருநாடக இசையையும், ஆந்திராவைச் சேர்ந்த மூத்த வீணைக் கலைஞர் திருமதி ராஜுவின் வழிகாட்டுதலின் கீழ் வீணையையும் கற்றுக்கொண்டார்.  
- கலைச்செம்மல்
- அடிப்படை சங்கீத நிகழ்ச்சித் திட்டத்துக்கான யப்பான் விருது
- சொண்டா சர்வதேசப் பெண்களமைப்பின் சாதனைப் பெண்மணி விருது
- இன்னிசைக் கலாநிதி
- சங்கீத கலாநிதி
- இசைஞான கலாநிதி
- சங்கீத சிரோன்மணி

கொழும்பு கட்புல அரங்காற்றுகைப் பல்கலைக்கழகம் இவரது தனித்துவ கலை சேவைக்காக கலாநிதிப் பட்டம் வழங்கிக் கௌரவித்தது. மேலும் அவரது பெயரில் ஒரு தனித்துவக் கலைக்கூடப் பயிற்சி மண்டபத்தையும் திறந்து வைத்தது.
# பங்கா-முண்டி


**பங்கா-முண்டி** (*Banka-Mundi*), இந்தியாவின் கொண்டா மக்களின் வேட்டை, கருவுறுதலுக்கான தெய்வம் ஆகும்**.** காடுகளில் காட்டு விலங்குகளிடமிருந்து பாதுகாப்பிற்காகக் கொண்டுகள் பங்கா-முண்டியை வழிபடுகிறார்கள். மேலும் இவர் பயத்தை நீக்கிக் கருவுறுதலை வழங்குவதாகக் கூறப்படுகிறது.  

## பாங்கா-முண்டி பெயர் தோற்றம்
"பங்கா-முண்டி" என்ற பெயர் மத்திய மற்றும் கிழக்கு இந்தியாவின் பழங்குடி மொழிகளிலிருந்து பெறப்பட்டது. "பங்கா" என்பது "வளைந்த" என்று பொருள்படும். இது வேட்டையாடலில் பயன்படுத்தப்படும் வில்லைக் குறிக்கும். அதே சமயம் "முண்டி" என்பது "தலை" அல்லது "தலைமை" என்று பொருள்படும். இது காட்டின் தெய்வங்களில் இத்தெய்வத்தின் உச்ச நிலையைக் குறிக்கிறது.  

பல்வேறு பகுதிகளிலும் சமூகங்களிலும் பங்கா-முண்டி பல்வேறு பெயர்களால் அறியப்படுகிறது. சில பகுதிகளில், இவர் உள்ளூர் மொழி மற்றும் கலாச்சாரத் தாக்கங்களைப் பிரதிபலிக்கும் "பங்கா தேவி" அல்லது "முண்டரி தேவி" என்று குறிப்பிடப்படுகிறார். இந்த மாறுபாடுகள் பல்வேறு பழங்குடி குழுக்களில் இத்தெய்வத்தின் மீதான பரவலான மரியாதையை எடுத்துக்காட்டுகின்றன.  

## புராணக் கதைகள்
பங்கா-முண்டியுடன் தொடர்புடைய மிகவும் நன்கு அறியப்பட்ட கட்டுக்கதைகளில் ஒன்று, பழங்குடி சமூகங்களைப் பாதுகாக்க ஒரு தெய்வமாக மாற்றப்பட்ட ஒரு வன ஆவியாக இந்த பெண் தெய்வத்தின் தோற்றம் குறித்தது. புராணத்தின் படி, இவர் ஒரு காலத்தில் காடுகளுடன் இணக்கமாக வாழ்ந்த ஒரு பெண். இயற்கையுடனான இவருடைய ஆழமான தொடர்பும் விலங்குகளுடன் தொடர்பு கொள்ளும் திறனும் இவருக்கு தெய்வீக தகுதியினைப் பெற்றுத்தந்தது.  

மகாபாரதம்/இராமாயணம் போன்ற முக்கிய இந்து இதிகாசங்களில் பங்கா-முண்டி முக்கியமாக இடம்பெறவில்லை என்றாலும், பழங்குடி சமூகங்களின் நாட்டுப்புற, வாய்வழி மரபுகளில் இவரது இருப்பு உணரப்படுகிறது. இந்த கதைகள் பெரும்பாலும் காட்டின் பாதுகாவலராகவும், வேட்டையாடுபவர்களுக்கு வழிகாட்டியாகவும் இவரது பங்கினை வலியுறுத்துகின்றன.
# நுண்கலை ஒளிப்படவியல்


**நுண்கலை ஒளிப்படவியல்** அல்லது **கவின் கலை ஒளிப்படம் எடுத்தல்** *(Fine-art photography)* என்பது ஒரு ஒளிப்படக் கலைஞரின் பார்வைக்கு ஏற்ப உருவாக்கப்பட்ட ஒளிப்படவியல் ஆகும், இது ஒளிப்படக் கலைஞரை படைப்பு வெளிப்பாட்டிற்கான ஒரு ஊடகமாகப் பயன்படுத்துகிறது. நுண்கலை ஒளிப்படக் கலையின் குறிக்கோள் ஒரு யோசனை, செய்தி அல்லது உணர்ச்சியை வெளிப்படுத்துவதாகும். இது ஒளிப்பட இதழியல் போன்ற பிரதிநிதித்துவ ஒளிப்படக் கலைக்கு முரணானது, இது குறிப்பிட்ட கருப்பொருட்கள் மற்றும் நிகழ்வுகளின் ஆவணப்படக் காட்சிக் கணக்கை வழங்குகிறது, இது ஒளிப்படக் கலைஞரின் அகநிலை நோக்கத்தை விட புறநிலை யதார்த்தத்தை உண்மையில் பிரதிபலிக்கிறது; மற்றும் வணிக ஒளிப்படம் எடுத்தல், தயாரிப்புகள் அல்லது சேவைகளை விளம்பரப்படுத்துவதில் இதன் முதன்மை கவனம் செலுத்தப்படுகிறது.  

## வரலாறு
### 1940கள் வரையிலான கண்டுபிடிப்புகள்
"'நுண்கலை' அல்லது கலவை ஒளிப்படவியல் என்று, ஆரம்பகால விளக்கவுரையாளர் ஜான் எட்வின் மாயல் என ஒரு ஒளிப்பட வரலாற்றாசிரியர்" கூறினார், அவர் 1851 இல் கடவுள் பிரார்த்தனையை விளக்கும் டகேர் ஒளிப்பட முறையை காட்சிப்படுத்தினார். ஜூலியா மார்கரெட் கேமரூன், லூயிஸ் கரோல் மற்றும் ஆஸ்கார் குஸ்டாவ் ரெஜ்லாண்டர் மற்றும் பலர் போன்ற விக்டோரியன் கால பயிற்சியாளர்களிடம் நுண்கலை ஒளிப்படக் கலையை உருவாக்கிய வெற்றிகரமான முயற்சிகளைக் காணலாம். யு.எஸ். எஃப். ஹாலண்ட் டே, ஆல்ஃபிரட் ஸ்டீக்லிட்ஸ் மற்றும் எட்வர்ட் ஸ்டீச்சென் ஆகியோர் ஒளிப்படக் கலையை ஒரு நுண்கலையாக மாற்றுவதில் முக்கியப் பங்கு வகித்தனர், மேலும் ஸ்டீக்லிட்ஸ் அதை அருங்காட்சியக சேகரிப்புகளை அறிமுகப்படுத்தியதில் குறிப்பிடத்தக்கவர்.  

1960 ஆம் ஆண்டு வரை இங்கிலாந்தில், ஒளிப்படவியலை உண்மையில் ஒரு நுண்கலையாக அங்கீகரிக்கப்படவில்லை. ஒளிப்பட நுண்கலை சங்கத்தை உருவாக்கிய அந்த நேரத்தில் எஸ்.டி. ஜௌஹர் கூறினார்: "தற்போது, ​​ஒளிப்படவியல் பொதுவாக ஒரு கைவினைப்பொருளைத் தவிர வேறு எதனாகவும் அங்கீகரிக்கப்படவில்லை. அமெரிக்காவில் ஒளிப்படவியல் சில அதிகாரப்பூர்வ இடங்களில் நுண்கலையாக வெளிப்படையாக ஏற்றுக்கொள்ளப்பட்டுள்ளது. இது காட்சியகங்கள் மற்றும் கண்காட்சிகளில் ஒரு கலையாகக் காட்டப்படுகிறது.
# அனுசபதி


**அனுசபதி**, **அனுசநாதா** அல்லது **அனுசாபதி** (ஆங்கிலம்: *Anusapati*; *Anushanatha; Anushapati* இந்தோனேசியம்: *Panji Anusapati*) என்பவர் இந்தோனேசியாவின் கிழக்கு ஜாவா பகுதியில் இந்தியமயமாக்கப்பட்ட ஓர் இடைக்கால இந்து-பௌத்த இராச்சியமான சிங்காசாரி இராச்சியத்தின் இரண்டாவது அரசர் ஆவார்.  

இவர் 1222-ஆம் ஆண்டு முதல் 1248-ஆம் ஆண்டு வரை சிங்காசாரி இராச்சியத்தின் அரசராகப் பதவி வகித்தார். இவர் கென் தெடிஸ் அரசியின் முதல் கணவரான துங்குல் அமெதுங் *(Tunggul Ametung)* என்பவரின் மகனாவார்.  

1227-ஆம் ஆண்டு, தன் தந்தை துங்குல் அமெதுங்கின் மரணத்திற்குப் பழிவாங்கும் நோக்கத்தில் கென் அரோக்கை அனுசபதி கொன்றார்.  

## வாழ்க்கை

துமபெல் *(Tumapel)* எனும் ஜாவானிய இராச்சியத்தின் ஆட்சியாளர் துங்குல் அமெதுங் என்பவர் சிங்காசாரி அரசின் முதல் அரசரான கென் அரோக்கால் கொல்லப்பட்டார் என்று ஜாவானிய வரலாற்றுச் சுவடியான பாராரத்தோன் கூறுகிறது. கிரிஸ் எனும் ஒரு வகை ஜாவானிய கத்தி பயன்படுத்தப்பட்டு துங்குல் அமெதுங் கொல்லப்பட்டார் என்றும் கூறுகிறது.  

துங்குல் அமெதுங் கொலை செய்யப்பட்ட பின்னர், கென் அரோக், தன்னை துமபல் பிராந்தியத்தின் புதிய ஆட்சியாளராக அறிவித்துக் கொண்டார்; மற்றும் துங்குல் அமெதுங்கின் மனைவி கென் தெடிஸ் என்பவரையும் திருமணம் செய்து கொண்டார்.  

துமபல் பிராந்தியத்தின் தலைவரான பின்னர், 1222-ஆம் ஆண்டில், காண்டர் போரில் *(Battle of Genter)*, கென் அரோக். கேடிரி மன்னர் கீர்த்தஜெயனை *(Kertajaya)* தோற்கடித்து, சிங்காசாரி என்ற புதிய இராச்சியத்தை நிறுவினார். கேடிரி அரசு, சிங்காசாரி இராச்சியத்தின் கீழ் ஓர் அடிமை மாநிலமாக மாறியது.  

## இறப்பு

ஜாவானிய வரலாற்றுச் சுவடியான பாராரத்தோன் கூற்றுப்படி, கென் அரோக்கைக் கொல்ல அனுசபதி பயன்படுத்திய அதே கிரிஸ் கத்தியால், அனுசபதியின் ஒன்றுவிட்ட சகோதரர் பஞ்சி தோஜெயா என்பவரால் அனுசபதியும் கொல்லப்பட்டார் என அறியப்படுகிறது.
# அணி அமைப்பு


உள்ள லெனானா பள்ளியில் ஒவ்வொரு அணிக்குமான சீருடை வண்ணங்கள்.]]  
**அணி அமைப்பு** (house system) என்பது ஐக்கிய இராச்சியத்தில் உள்ள பள்ளிகளின் பாரம்பரிய அம்சமாகும். பின்னர், இந்த நடைமுறை பொதுநலவாய நாடுகளுக்கு பரவியுள்ளது. ஒவ்வொரு மாணவரும் சேர்க்கை நேரத்தில் ஒரு அணிக்கு ஒதுக்கப்படுவார்கள். பள்ளியில் உள்ள ஒவ்வொரு அணிகளுக்குள்ளும் விளையாட்டுப் போட்டிகளும் கல்வி-சார் செயல்பாடுகளும் நடைபெறும். இதன்மூலம், குழுமனப்பான்மை, இணைந்து கற்றல் ஆகிய திறன்கள் அதிகரிக்கும். தமிழ்நாட்டில் உள்ள பள்ளிகளில் மகிழ்முற்றம் எனும் திட்டத்தின் கீழ் குறிஞ்சி, முல்லை, மருதம், நெய்தல், பாலை ஆகிய ஐந்து அணிகள் வாரியாக மாணவர்கள் கல்வி சார் செயல்களில் ஈடுபடுகிறார்கள்.  

## மாணவர் நலக் கவனிப்பு
உள்ள ஒரு பொதுப் பள்ளியில் அணியின் பதாகைகள்]]  
சில உறைவிடப் பள்ளிகளில், அணி அமைப்பின் முதன்மை நோக்கம் மாணவர்களின் நலனில் அக்கறை செலுத்துவதாகும். நீண்ட நேரமாகப் பெற்றோரிடமிருந்து பிரிக்கப்பட்டிருக்கும் குழந்தைகள், தங்கள் அடிப்படை உடல் பராமரிப்புடன் கூடுதலாக, தங்கள் சமூக - உணர்ச்சித் தேவைகளைப் பூர்த்தி செய்ய பள்ளியைச் சார்ந்திருப்பார்கள். அனிகளின் அமைப்பு இதனை எளிமையாக்குகிறது. ஆசிரியர்களுக்கும் மாணவர்களுக்கும் இடையிலான உறவுகள் இந்த அமைப்பின் மூலம் மேம்படலாம்.  

## வீடுகளுக்கு இடையே போட்டி
அணி அமைப்புகளின் இரண்டாம் நிலை அம்சம் அணிகளுக்கு இடையிலான போட்டி ஆகும். உதாரணமாக, அணிகளுக்கு இடையிலான விளையாட்டுப் போட்டிகள், பட்டிமன்றம் நடத்துதல் ஆகியன.  

இங்கிலாந்தின் பழமையான அரசுப் பள்ளிகளில் ஒன்றான செயிண்ட் பார்த்தலோமிவ் பள்ளி, தொடர்ச்சியான விளையாட்டு மற்றும் கலை பிரிவுகளில் அணிகளுக்கு இடையிலான போட்டிகளை நடத்துகிறது. சமீபத்தில், திரைப்படப் போட்டியையும் இதில் இணைத்துள்ளது.
# விரஜபூமி உணவு

**விரஜபூமி உணவு** (*Braj Cuisine*) என்பது வட இந்தியாவின் விரஜபூமி பகுதியில், குறிப்பாக உத்தரப் பிரதேசம், இராசத்தான், அரியானா, மத்தியப் பிரதேசம் ஆகிய மாநிலங்களில் தோன்றிய ஒரு பாரம்பரியச் சமையல் பாணியாகும். கிருஷ்ணரின் குழந்தைப் பருவ இல்லமாகப் போற்றப்படும் இந்தப் புனிதப் பூமி, சாத்வீக உணவின் கொள்கைகளை உள்ளடக்கிய ஒரு தனித்துவமான உணவுப் பழக்கவழக்கக் கலாச்சாரத்திற்கு வழிவகுத்துள்ளது. பால், நுரை, வெண்ணெய், நெய், கோவா, தயிர், மோர், சேனா போன்ற பால் பொருட்கள் ஏராளமாக இப்பகுதியில் இருப்பதால், *விரஜபூமி உணவு வகைகள்*, தெய்வீகத்துடன், மாடு மேய்ப்பரான கிருஷ்ணர் மீதான இப்பகுதியின் பக்திக்கு ஒரு சான்றாகும். கௌடிய வைணவம், துவைதாத்துவைத சம்பிரதாயம், இராதவல்லபி பாரம்பரியம் போன்ற பல்வேறு சம்பிரதாயங்களால் வடிவமைக்கப்பட்ட ஒரு வளமான வரலாற்றை இப்பகுதி உணவு வழக்கம் கொண்டுள்ளது. வைணவர்கள் இராதை, கிருஷ்ணர், காமதேனு மீதான பக்தியின் முக்கியத்துவத்தை வலியுறுத்தினர். மேலும் வழிபாடு, விரஜபூமி உணவு வகைகளில் பால் பொருட்களின் பயன்பாட்டை அதிகமாகக் கொண்டுள்ளனர்.  

விரஜபூமி உணவு வகைச் சைவத்தினை அடிப்படையானது. இது வைணவ அகிம்சை, இரக்கத்தின் மீதான முக்கியத்துவத்தைப் பிரதிபலிக்கிறது. இந்தப் பகுதியில் சைவ உணவுடன் இந்தப் பகுதியின் வளமான மண் மற்றும் சாதகமான காலநிலை, பல்வேறு வகையான பழங்கள், காய்கறிகள், தானியங்கள் மற்றும் மசாலா பொருட்களை வளர்ப்பதற்கு ஏற்ற இடமாக மாற்றியுள்ளது. இவை இப்பகுதி உணவு வகைகளில் சேர்க்கப்பட்டுள்ளன.  

காலப்போக்கில், விரஜ்பூமி உணவு வகைகள் இந்த ஆன்மீக *மதுரா* *கீங் கச்சோரி*, *பிருந்தாவன் தகி அர்பி ஜோர்*, *பிருந்தாவன்* கிச்டி, *பஞ்சிரி,* *பஞ்சாமிர்தப் பிரசாதம்*, *ஆக்ரா பேடா*, *ஆக்ரா டால்மோத்*, *மொரேனா தில்சக்ரி**.*  

## விரஜ்பூமி உணவின் ஆசாரம்
விரஜ்பூமி *பண்டாரசு* என்று பொதுவாக அழைக்கப்படும் சமூக விருந்துகளுக்குப் பெயர் பெற்றது. இங்குப் பக்தர்களுக்கு ஓர் இடத்தில் சாத்விக் உணவு பரிமாறப்படுகிறது. விரஜ்பூமி பகுதியில் நடைபெறும் திருவிழாக்கள் *சாப்பன் போக்* பாரம்பரியத்துடன் தொடர்புடையவை. இங்கு ஐம்பத்தாறு சிறப்பு உணவுப் பொருட்கள் கிருஷ்ணருக்குப் படைக்கப்பட்டு பின்னர் பக்தர்களுக்கு விநியோகிக்கப்படுகின்றன.
# கென் தெடிஸ்


**கென் தெடிஸ்** அல்லது **பஞ்சி அனுசபதி** (ஆங்கிலம்: *Ken Dedes* இந்தோனேசியம்: *Ken Dedes*; ஜாவானியம்: ꦏꦺꦤ꧀ꦝꦼꦝꦼꦱ꧀, *Kèn Ḍĕḍĕs*) என்பவர் இந்தோனேசியாவின் கிழக்கு ஜாவா பகுதியில் இந்தியமயமாக்கப்பட்ட இந்து-பௌத்த இராச்சியமான சிங்காசாரி இராச்சியத்தின் முதல் அரசி; சிங்காசாரியின் முதல் ஆட்சியாளர் கென் அரோக்கின் மனைவி ஆவார்.  

சிங்காசாரி பேரரசில் இருந்து மஜபாகித் பேரரசு வரை ஜாவாவை ஆட்சி செய்த அரசர்களின் மூதாதையராகவும்; இராஜசா அரசமரபின் சிறந்த அன்னையாகவும் கருதப்படுகிறார். உள்ளூர் ஜாவானிய பாரம்பரியம், இவரை நிறைவான அழகின் நேர்த்தியான உருவகமாகப் போற்றிப் புகழ்கிறது.  

## வாழ்க்கை
இவரின் வாழ்க்கையின் பெரும்பாலான பதிவுகள் பாராரத்தோன் தொகுப்பில் இருந்து கிடைக்கப் பெற்றுள்ளன. இவர் ஒரு பௌத்த துறவியான மாபூ பூர்வா என்பவரின் மகள் ஆவார்.  

ஜாவானிய பாரம்பரியத்தின் படி, அந்தக் காலக்கட்டத்தில், கென் தெடிசின் அசாதாரண அழகு நாடு முழுவதும் பிரபலமானது; மற்றும் துமபெல் பிராந்தியத்தின் (தற்போது கிழக்கு ஜாவாவின் சிங்காசாரி மாவட்டம்) ஆட்சியாளரான துங்குல் அமெதுங்கையும் ஈர்த்தது. பின்னர் துங்குல் அமெதுங், கென் தெடிசை தன் மனைவியாக ஈர்த்துக் கொண்டார்.  

உள்ளூர் புராணக் கதைகளின்படி, கென் தெடிசின் தந்தை தியானத்தில் ஈடுபட்டிருந்தபோது, கென் தெடிஸ் கடத்தப்பட்டு, துங்குல் அமெதுங்கின் மனைவியாகும்படி கட்டாயப் படுத்தப்பட்டார். கென் தெடிசின் அழகால் துங்குல் அமெதுங் கொல்லப்படுவார் என்று கூறி தெடிசின் தந்தை சபித்தார். துங்குல் அமெதுங், கென் அரோக்கால் கொல்லப்பட்ட பின்னர், கென் தெடிஸ், கென் அரோக்கின் மனைவியான போது அந்தச் சாபம் பலித்தாகச் சொல்லப்படுகிறது. இதற்கிடையில், கென் தெடிஸின் கணவர் துங்குல் அமெதுங் கொலை செய்யப்பட்டார். அதற்கு கென் அரோக்தான் காரணம் என்றும் சொல்லப்படுகிறது. அதன் பின்னர் கென் அரோக், தன்னை துமபல் பிராந்தியத்தின் புதிய ஆட்சியாளராக அறிவித்துக் கொண்டார்; மற்றும் கென் தெடிஸையும் மணம் செய்து கொண்டார்.  

கென் அரோக்கின் இலட்சியப் பயணம் துமபல் பிராந்தியத்தின் தலைவரான பின்னரும் முற்றுப் பெறவில்லை. 1222-ஆம் ஆண்டில், காண்டர் போரில் *(Battle of Genter)*, அவர் கேடிரி மன்னர் கீர்த்தஜெயனை *(Kertajaya)* தோற்கடித்து, சிங்காசாரி என்ற புதிய இராச்சியத்தை நிறுவினார். கேடிரி அரசு, சிங்காசாரி இராச்சியத்தின் கீழ் ஓர் அடிமை மாநிலமாக மாறியது. கென் தெடிஸ், கென் அரோக்கின் மனைவியான பின்னர், சிங்காசாரியின் முதல் அரசியானார்.  

கிழக்கு ஜாவாவில் 1818-ஆம் ஆண்டில் கண்டுபிடிக்கப்பட்ட போதிசத்வா தேவி சிலை; கென் தெடிசுக்கு செதுக்கப்பட்டதாக நம்பப்படுகிறது. அந்தச் சிலை அவருடைய சாயலில் செய்யப்பட்டு, அவருடைய கல்லறையில் தெய்வீகச் சிலையாக வைக்கப்பட்டு இருக்கலாம் என்றும் உள்ளூர் மக்கள் நம்புகின்றனர்.  

தற்போது அந்தச் சிலை இந்தோனேசியாவின் தேசிய அருங்காட்சியகத்தின் பாதுகாப்பில் உள்ளது.
# நிர்மல் சைனி



**நிர்மல் கவுர் சைனி** (*Nirmal Kaur Saini*) இந்தியாவைச் சேர்ந்த ஒரு கைப்பந்து வீராங்கனை ஆவார். 1938 ஆம் ஆண்டு அக்டோபர் மாதம் 8 ஆம் தேதியன்று இவர் பிறந்தார். இந்தியப் பெண்கள் தேசிய கைப்பந்து அணியின் தலைவியாகவும் இருந்தார். இவர் தடகள வீரர் மில்கா சிங்<nowiki/>கின் மனைவியும், இயீவ் மில்கா சிங்<nowiki/>கின் தாயும் ஆவார்.  

## வாழ்க்கை வரலாறு.
தற்போது பாக்கித்தானின் ஒரு பகுதியாக உள்ள சேக்புரா நகரத்தில் 1938 ஆம் ஆண்டு அக்டோபர் மாதம் 8 ஆம் தேதியன்று இவர் பிறந்தார். மாநிலத் துறையில் பெண்களுக்கான விளையாட்டு இயக்குநராக இருந்தார். 1958 ஆம் ஆண்டில் பஞ்சாப் பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார்.  

## தனிப்பட்ட வாழ்க்கை
நிர்மல் சைனி பின்னர் மில்கா சிங்கை திருமணம் செய்து கொண்டார். 3 மகள்கள் மற்றும் 1 மகனின் தாயாக இருந்தார். குழிப்பந்தாட்ட வீரர் இயீவ் மில்கா சிங் இவரது மகனாவார். நிர்மல் சைனி சண்டிகரில் வசித்து வந்தார். 1999 ஆம் ஆண்டில், டைகர் இல் போரில் இறந்த அவில்தார் விக்ரம் சிங்கின் ஏழு வயது மகனை இவர்கள் தத்தெடுத்தனர்.  

நிர்மல் சைனி 2021 ஆம் ஆண்டு சூன் மாதம் 13 ஆம் தேதியன்று மொகாலியில் கோவிட்-19 காரணமாக இறந்தார். இவரது கணவரும் ஐந்து நாட்களுக்குப் பிறகு, வைரசால் பாதிக்கப்பட்டு இறந்தார்.
# தன்வி வியாசு



**தன்வி வியாசு** (Tanvi Vyas; பிறப்பு 30 செப்டம்பர் 1985) என்பவர் ஓர் இந்திய நடிகையும் அழகுப் போட்டியாளரும் ஆவார். இவர் 2012ஆம் ஆண்டு *"எப்படி மனசுக்குள் வந்தாய்* " என்ற தமிழ்த் திரைப்படத்தில் நடிகையாக அறிமுகமானார். இதற்கு முன்பு, இவர் ஒரு வரைகலை வடிவமைப்பாளராக இருந்தார். பின்னர் மும்பையில் பெமினா இந்தியா புவி அழகி 2008-ஆக முடிசூட்டப்பட்டார்.  

## வாழ்க்கை வரலாறு
குசராத்தின் கலாச்சாரத் தலைநகரான வதோதராவில் பிறந்த இவர், இந்து பிராமணக் குடும்பத்தைச் சேர்ந்தவர். இவர் மருத்துவர் ஜே. கே. வியாசு மற்றும் விஜயா வியாசு ஆகியோருக்கு மகளாகப் பிறந்தார். இவர் மருத்துவர் குடும்பத்தின் ஒரே மகள். இவர் தனது பள்ளிப் படிப்பை வதோதராவில் உள்ள இயேசு, மேரி கன்னிமார் மடத்தில் பயின்றார். பரோடா மகாராஜா சாயாஜிராவ் பல்கலைக்கழகத்தில் (குசராத்தி: મહારાજા સયાજીરાવ વિશ્વવિદ્યાલય;) 2009-இல். படிக்கும் போது, கல்லூரி சார்ந்த போட்டியான வெசுடுசைடு பாணி நிகழ்வில் வென்றார். இந்தியத் தொழில்நுட்பக் கழக பவாய் கலாச்சார விழாவான மூட் இண்டிகோ மனநிலையிலும் பங்கேற்றார்.  

சிறிய நகரப் பெண்ணாக இருந்ததால், எந்தவிதமான முறையான பயிற்சியின் பின்னணியும் இல்லாமல், நாட்டின் மிகவும் போட்டித்தன்மை வாய்ந்த அழகுப் போட்டியான பெமினா இந்தியா அழகியில் போட்டியிட்டு, 2008-ஆம் ஆண்டு பெமினா இந்திய புவிப் அழகிப் பட்டத்தைப் பெற்றார். பின்னர் இவர் பிலிப்பீன்சின் மணிலாவில் நடைபெற்ற புவி அழகி 2008 போட்டியில் இந்தியாவைப் பிரதிநிதித்துவப்படுத்தினார்.  

## வடிவழகி தொழில்
2008ஆம் ஆண்டு இந்தியா அழகிப் பட்டத்தை வென்ற பிறகு, இவர் வடிவமைப்பாளர்களான ரிது குமார் (துபாய் அழகுநயப்பு வாரம், உடையலங்கார வாரம்), நீதா லுல்லா (கீதாஞ்சலி வாழ்முறை மணமகள் அழகுநயப்பு) திக்விஜய் சிங் லக்மே இந்தியா அழகுநயப்பு வாரம், கிருஷ்ணா மேத்தா (கீதாஞ்சலி அழகுநயப்பு), லகோன் ஹேமந்த் (கொழும்பு) ஆகியோருடன் நிகழ்ச்சித் தொகுப்பாளராகப் பணியாற்றினார். தன்வி ஏர் விக், ஜேபி பைஞ்சுதை, கோல்கேட், பஞ்சாரா பேர்னஸ், கிளியர்ட்ரிப்.காம், சிறீ லட்சுமி நகைகள், கென்ட் தண்ணீர் சுத்திகரிப்பான்கள், கேன்வெரா புகைப்பட தொகுப்புகளுக்காகச் சில விளம்பரங்களைச் செய்தார்.  

தன்வி சபி, ஏர் இந்தியா, ஹீரோ மிதிவண்டி, பாண்டலூன்சு, விவேக் ஓபராய் உடன் டோனியர், ஆர்எம்கேவி பட்டுப் புடவைகள் ஆகியவற்றின் அச்சு ஊடக விளம்பரங்களில் தோன்றியுள்ளார்.  

## திரைப்பட வாழ்க்கை
தன்வி, பி. வி. பிரசாத் இயக்கிய தமிழ்த் திரைப்படமான "*எப்படி மனசுக்குள் வந்தாய்* " மூலம் கோலிவுட்டில் நடிகையாக அறிமுகமானார்.  

பின்னர் இவருக்கு *நேனேம்...சின்ன பிள்ளைனா?* எனும் பத்ம பூசண் டி. ராமாநாயுடுவின் தெலுங்கு படத்தில் நடிக்க வாய்ப்பு கிடைத்தது.  

## திரைப்படவியல்
| 2012 | *எப்படி மனசுக்குள் வந்தாய்* | மித்ரா | தமிழ் |
| --- | --- | --- | --- |
| 2013 | *நேனெம் சின்ன பில்லானா* | சுவப்னா | தெலுங்கு |
| 2016 | *ஏ இசுகேண்டல்* | அன்சு | இந்தி |
# பப்பிரியன் தெய்யம்



**பப்பிரியன் தெய்யம்** (*Bappiriyan Theyyam*) என்பது இந்தியாவின் கேரளாவில் வடக்கு மலபார் பகுதியில் நடத்தப்படும் ஒரு தெய்யம் எனும் நடனம் ஆகும். இது ஒரு வகையான மாப்பிள தெய்யம் ஆகும்.  

முஸ்லீம் என்று நம்பப்படும் பப்பிரியன் மற்றும் இந்து தெய்வமான ஆரிய பூங்கனியின் புராணம் கேரளாவில் இந்து-இஸ்லாமிய மத நல்லிணக்கத்திற்கு ஓர் எடுத்துக்காட்டு.  

## நம்பிக்கை

### ஆர்ய பூங்கனி தொடர்பான கட்டுக்கதை

பப்பிரியன் துளு நாட்டில் தனக்கென ஒரு பெயரைப் பெற்ற முஸ்லிம் வணிகர் என்று நம்பப்படுகிறது. புராணங்களில், இவர் ஆரிய பூங்கனி தெய்வம் பயணம் செய்த கப்பலின் தலைவராக இருந்தார்.  

புராணங்களின்படி, திருமணத்திற்காக முத்துக்களைத் தேடி ஆரிய பூங்கனியும் அவருடைய சகோதரர்களும் பயணித்த கப்பல் ஒரு புயலில் சிக்கி, விபத்துக்குள்ளாகியதால் பிரிந்தனர். இவர்கள் கப்பலின் உடைந்த இடிபாடுகளைப் பிடித்துக்கொண்டு ஏழு நாட்களைக் கடலில் கழித்தனர். எட்டாவது நாளில் இவர்கள் அனைவரும் கரைக்குத் திரும்பினர். இவர்கள் கரையை அடைந்த போதும், ஒருவரையொருவர் பிரிந்திருந்தனர்.  

கடலைப் பார்த்துக் கவலைப்பட்ட ஆர்ய பூங்கனி, பப்ரியான் கடலில் ஒரு சிறிய படகில் செல்வதைப் பார்க்கிறார். முதலில் அவர் ஆர்ய பூங்கன்னியின் உதவி அழைப்பைப் புறக்கணிக்கிறார். ஆனால் அவர் தனது மாயாஜாலத் திறன்களால் அவனை ஆச்சரியப்படுத்தி, பப்ரியனை தன்னுடன் தனது சகோதரர்களைப் பார்க்க அழைத்துச்செல்கிறார். இறுதியாக அவர்கள் வெண்மலதின்கராவில் அவளுடைய சகோதரர்களைக் கண்டுபிடிக்கிறார்கள். ஆனால் அவர்கள் அவளுடன் செல்லத் தயாராக இல்லை. அங்கேயே குடியேற முடிவு செய்தனர். சீதையைக் கண்டுபிடிக்க முடியாமல், பப்பிரியன் பெரிய மரங்களில் ஏறி, தொலைதூர இடங்களில் தேடுவார். இந்த விழாவின் போது, இதனை மேற்கொள்ளும் போது, கலைஞர்கள் தென்னை மரத்திலிருந்து விழுந்து படுகாயமடைவது வழக்கமாக உள்ளது.  

கேரளாவிலுள்ள வண்ணார் சமூகத்தினரால் இந்த தெய்யம் ஆடப்படுகிறது. கேரளாவில் இந்து-இஸ்லாமிய மத நல்லிணக்கத்திற்கு பப்பிரியன் தெய்யம் கதை ஒரு எடுத்துக்காட்டு.
# ஆதர் குமார் சட்டர்சி


**ஆதர் குமார் சட்டர்சி** (*Adhar Kumar Chatterji*) ((4 மார்ச் 1914 - 6 ஆகஸ்ட் 2001) இந்தியக் கடற்படையில் ஒரு அட்மிரலாக இருந்தார். இவர் மார்ச் 4, 1966 முதல் பிப்ரவரி 28, 1970 வரை 5 வது கடற்படைத் தலைவராகப் பணியாற்றினார். சுதந்திரத்திற்குப் பிறகு முழு அட்மிரல் பதவியை வகித்த முதல் இந்தியக் கடற்படை அதிகாரி இவர்தான். இந்தியக் கடற்படையின் மாற்றத்திற்கு இவர் பெருமை சேர்த்துள்ளார். இவர் கடற்படையை மறுசீரமைத்து, மேற்கு மற்றும் கிழக்கு கடற்படை கட்டளைகளை உருவாக்கியதோடு மேற்கத்திய கப்பல்களின் தொகுப்புக்களையும் உருவாக்கினார். 1967 ஆம் ஆண்டில் ஐஎன்எஸ் கல்வாரி (S23) இயக்கப்பட்டதன் மூலம் இந்திய கடற்படையானது நீர்மூழ்கிக் கப்பல் யுகத்திலும் நுழைந்தது.  

## ஆரம்பகால வாழ்க்கை
சாட்டர்சி 1914 நவம்பர் 22 அன்று டாக்காவில் பிறந்தார். இவர் பிரசிடென்சி கல்லூரியில் (கொல்கத்தா பல்கலைக்கழகத்தின் பட்டதாரி மாணவராக) பயின்றார். 1933 இல் பட்டம் பெற்றார்.  

## கடற்படை வாழ்க்கை
1933 ஆம் ஆண்டு அரச கழக கடற்படையில் சேர்ந்த முதல் இந்திய கேடட்-நுழைவு அதிகாரிகளில் சாட்டர்சியும் ஒருவர். இந்திய வணிக கடல் பயிற்சி கப்பல் (IMMTS) டஃபெரினில் பயிற்சி பெற்ற பிறகு, இவர் ஐக்கிய இராச்சியத்திற்கு அனுப்பப்பட்டார். செப்டம்பர் 1, 1935 அன்று அரச கழக இந்தியக் கடற்படையில் துணை லெப்டினன்ட்டாக நியமிக்கப்பட்டார். வெவ்வேறு கப்பல்களில் நான்கு ஆண்டுகள் பயிற்சி பெற்றார். செப்டம்பர் 1, 1938 அன்று, இவர் லெப்டினன்ட் பதவிக்கு பதவி உயர்வு பெற்றார். 1939 ஆம் ஆண்டு, நீர்மூழ்கி எதிர்ப்புப் போரில் நிபுணத்துவம் பெறத் தேர்ந்தெடுக்கப்பட்டு, இங்கிலாந்தில் பயிற்சி பெற்றார். ஆகஸ்ட் 1940 இல் இவர் இந்தப் படிப்பை முடித்தார். மேலும் நீர்மூழ்கி எதிர்ப்புப் போர் பயிற்சிப் பள்ளியான எச்எம்எஸ் ஆஸ்ப்ரேயில் பயிற்றுவிப்பாளராக நியமிக்கப்பட்டார்.  

## கடற்படைத் தளபதி
இவர் கடற்படையில் பல்வேறு உயர் பதவிகளை வகித்தார். நவம்பர் 1965 இல், சாட்டர்சி கடற்படையின் 5 வது தளபதியாக நியமிக்கப்பட்டார். மார்ச் 4, 1966 அன்று, இவர் வைஸ் அட்மிரல் சோமனிடம் இருந்து பொறுப்பேற்றார். மேலும் மார்ச் 1, 1968 அன்று அட்மிரல் பதவிக்கு உயர்த்தப்பட்டார். இந்தப் பதவியை வகித்த முதல் இந்திய அதிகாரி என்ற பெருமையைப் பெற்றார்.  

அட்மிரல் சாட்டர்சி பிப்ரவரி 28, 1970 அன்று இந்தியக் கடற்படையில் இருந்து ஓய்வு பெற்றார்.  

## இறப்பு
அட்மிரல் சாட்டர்சி புது தில்லியில் இறந்தார்.
# பிரஜ்னபரமிதா


**பிரஜ்னபரமிதா** அல்லது **ஜாவா பிரஜ்னபரமிதா சிலை** (ஆங்கிலம்: *Prajnaparamita*, *Prajñāpāramitā of Java*; இந்தோனேசியம்: *Prajñāpāramitā Jawa*) என்பது இந்தோனேசியா, கிழக்கு ஜாவா, சிங்காசாரியைச் சேர்ந்த 13-ஆம் நூற்றாண்டு போதிசத்வ பிரஜ்னபரமிதா தேவியின் (ஆங்கிலம்: *Bodhisattva Prajñāpāramitā Devi*; சமசுகிருதம்: प्रज्ञापारमिता देवी) பிரபலமான சித்தரிப்புச் சிலையாகும்.  

வரலாற்றுச் சிறப்புமிகு இந்தச் சிலை, மிகுந்த அழகியல் கலைநயம் கொண்டது; மேலும் பண்டைய ஜாவாவின் பாரம்பரிய இந்து-பௌத்த கலையின் தலைசிறந்த படைப்பாகக் கருதப்படுகிறது.  

## பொது

கிழக்கு ஜாவாவில் 1818-ஆம் ஆண்டில் கண்டுபிடிக்கப்பட்ட இந்த பிரஜ்னபரமிதா சிலை; கென் தெடிசுக்கு செதுக்கப்பட்டதாக நம்பப்படுகிறது. அந்தச் சிலை கென் தெடிஸ் சாயலில் செய்யப்பட்டு, அவருடைய கல்லறையில் தெய்வீகச் சிலையாக வைக்கப்பட்டு இருக்கலாம் என்று ஜாவானிய மக்கள் நம்புகின்றனர். தற்போது இந்தச் சிலை இந்தோனேசியாவின் தேசிய அருங்காட்சியகத்தின் பாதுகாப்பில் உள்ளது.  

## விளக்கம்

கிழக்கு ஜாவாவின் பிரஜ்னபரமிதாவின் சிலை, ஆழ்நிலை தெய்வீக ஞானத்தின் *(Transcendental Wisdom)* மிகவும் பிரபலமான சித்தரிப்பாக அறியப்படுகிறது. அவளுடைய அமைதியான வெளிப்பாடு; தியானநிலைத் தோரணை; மெய்யுடல் சைகை; செழுமை நிறைந்த மறைநிலைப் புதிர் வடிவிலான அணிகலன்கள்; அலங்காரங்களுக்கு மாறாக, அமைதியின் வெளிப்பாடு; மற்றும் ஆன்மீக தியான நிலை; இவை எல்லாம் ஒன்றிணைந்து உச்சத்தில் பரிணமிக்கின்றன.  

இந்தச் சிலை, தெய்வ வஜ்ராசன தோரணை *(Vajrasana Posture)* எனப்படும் நேர்த்தியான தாமரை தியான நிலையில், ஒரு சதுர அடித்தளத்தின் மேல், பத்மாசனம் *(Padmasana)* எனப்படும் இரட்டைத் தாமரை பீடத்தில் அமர்ந்துள்ளது.  

## காயத்திரி இராசபத்தினி

இந்தச் சிலையின் தேவி; தர்மசக்கர-முத்ரா *(Dharmachakra-mudra)* எனும் தர்மச் சக்கரத்தைச் சுழற்றுவதைக் குறிக்கும் முத்திரையைச் செய்கிறாள்.  

கிழக்கு ஜாவா, மலாங்கில் உள்ள சிங்காசாரி கோயிலுக்கு அருகிலுள்ள சுங்குப் புத்ரி இடிபாடுகளில் *(Cungkup Putri)* இந்த சிலை, சேதம் அடையாத நிலையில்; கிட்டத்தட்ட நேர்த்தியான நிலையில் 1818-ஆம் ஆன்டில் கண்டுபிடிக்கப்பட்டது. உள்ளூர் ஜாவானிய பாரம்பரியம் இந்தச் சிலையை, சிங்காசாரியின் முதல் அரசியான கென் தெடிஸ் அரசியுடன் தொடர்பு படுத்துகிறது. கென் தெடிஸ் அரசியின் தெய்வீகச் சித்தரிப்பாக இருக்கலாம் என்று கருதப்படும் அதே வேளையில்,  

## கண்டுபிடிப்பு

பிரஜ்னபரமிதா சிலை, 1818 அல்லது 1819-ஆம் ஆண்டுகளில் இடச்சு கிழக்கிந்தியத் தீவுகளின் அதிகாரியான டி. மொன்னெறு *(D. Monnereau)* என்பவரால் கண்டுபிடிக்கப்பட்டது. 1820-ஆம் ஆண்டில் மொன்னெறு அந்த சிலையை சி.ஜி.சி. ரெய்ன்வார்ட் *(Caspar Georg Karl Reinwardt)* என்பவரிடம் ஒப்படைத்தார். பின்னர் ரெய்ன்வார்ட், பிரஜ்னபரமிதா சிலையை நெதர்லாந்திற்கு கொண்டு சென்றார். லைடனில் உள்ள நெதர்லாந்து தேசிய இனவியல் அருங்காட்சியகத்தில் மதிப்புமிக்க உடைமையாகப் பாதுகாக்கப்பட்டது.  

## காட்சியகம்
**பிரஜ்னபரமிதா காட்சிப் படங்கள்:**
# நந்தினி குப்தா


**நந்தினி குப்தா** (*Nandini Gupta*) பெமினா இந்திய உலக அழகி 2023 என முடிசூட்டப்பட்ட ஓர் இந்திய அழகுப் போட்டியாளர் ஆவார். குப்தா உலக அழகி 2025-இல் இந்தியாவைப் பிரதிநிதித்துவப்படுத்துவார்.  

## ஆரம்பகால வாழ்க்கை மற்றும் கல்வி
குப்தா 2003-இல் இராசத்தான் மாநிலம் கோட்டாவில் பிறந்தார். இவர் தனது பள்ளிப் படிப்பைத் தூய பால் மூத்தோர் மேல்நிலைப் பள்ளியில் முடித்தார். இவர் மும்பையில் உள்ள லாலா லஜ்பத் ராய் கல்லூரியில் வணிக மேலாண்மையில் பட்டம் பெற்றுள்ளார்.  

## அலங்காரப் போட்டிகள்
குப்தா, தனக்கு 10 வயதிலிருந்தே இந்திய அழகியாக ஆக வேண்டும் என்று ஆசைப்பட்டதாகக் கூறியுள்ளார். பட்டத்தை வென்றார். இவர் உலக அழகை 2025 போட்டியில் இந்தியாவைப் பிரதிநிதித்துவப்படுத்துகிறார்.  

## திரைப்படவியல்
| 2024 | *தி ஹீஸ்ட்* | சிறப்புத் தோற்றம் |
| --- | --- | --- |
# உருபாப் சயீதா



**உருபாப் சயீதா** (*Rubab Sayda*) ((15 சூன் 1950 - 6 பிப்ரவரி 2024) ஓர் இந்திய அரசியல்வாதி ஆவார். இவர், உத்தரப் பிரதேசத்தின் பகராயிச் மக்களவைத் தொகுதியை பிரதிநிதித்தி இந்திய நாடாளுமன்றத்தின் மக்களவை உறுப்பினராக இருந்தார். இவர் தாரா பெண்கள் இடைநிலைக் கல்லூரியின் முதல்வராக ஓய்வு பெற்றார். இவர் உத்தரப் பிரதேசத்தின் முன்னாள் போக்குவரத்து அமைச்சராக (பொறுப்பு) இருந்த யாசர் சாவின் தாயார் ஆவார்.  

## வகித்த பதவிகள்
1.1995- தலைவர், மாவட்டப் பேரூராட்சி, பகராயிச் மாவட்டம்  
2.2004 -பதினான்காவது மக்களவை (இந்தியா)|பதினான்காவது மக்களவை]]யில் உறுப்பினர் மற்றும் தொழில்துறை குழுவின் உறுப்பினராக இருந்தார்  
3.2007 -ஆகத்து 5 ல் தகவல் தொழில்நுட்பக் குழுவின் உறுப்பினர்  

## இறப்பு
சிறுது காலம் நோய்வாய்ப்பட்டிருந்த உருபாப் சயீதா பிப்ரவரி 6, 2024 அன்று அலிகரில் இறந்தார்.
# பான் அமெரிக்க வட்ட மேசைகளின் கூட்டணி


**பான் அமெரிக்க வட்ட மேசைகளின் கூட்டணி** (*Alliance of Pan American Round Tables*) என்பது அக்டோபர் 16,1916 அன்று ஐக்கிய அமெரிக்காவின் டெக்சாஸ் மாநிலத்திலுள்ள சான் அந்தோனியோவில் *புளோரன்ஸ் டெர்ரி கிரிஸ்வோல்ட்* என்பவரால் நிறுவப்பட்ட ஒரு பெண்கள் அமைப்பாகும். "அனைவரும் ஒன்று, அனைவருக்கும் ஒன்று" என்ற குறிக்கோளுடன், முதல் வட்டமேசை மேற்கு அரைக்கோள மக்களிடையே வலைப்பின்னல்களை உருவாக்குவதற்கும், அமெரிக்காவிற்குள் உள்ள ஒவ்வொரு குடியரசையும் பிரதிநிதித்துவப்படுத்துவதற்கும் முதல் வட்ட மேசை உருவாக்கப்பட்டது. இது ஒரு உள்ளூர் அமைப்பாகத் தொடங்கியது. ஆனால் 1920 களில் டெக்சாஸ் முழுவதும் இதன் கிளைகள் முளைக்கத் தொடங்கின. இந்த ஆரம்ப விரிவாக்கத்தின் போது, சான் அந்த்தோனியோவில் இதன் தலைமை அமைப்பு பராமரிக்கப்பட்டது. 1944 வாக்கில், சர்வதேச வட்ட மேசைகளின் கூட்டணிகள் நிறுவப்பட்டன. மேலும் பல்வேறு அத்தியாயங்களின் அணுகுமுறையை ஒன்றிணைக்க பான் அமெரிக்க வட்ட மேசைகளின் கூட்டணி என்று அழைக்கப்படும் ஒரு கூட்டணி உருவாக்கப்பட்டது. இந்த கட்சி சார்பற்ற, மத சார்பற்ற, அரசு சாரா அமைப்பான இது கல்வி மற்றும் கலாச்சார நலத் திட்டங்களை வழங்குகிறது. இதில் அவர்களுக்கான உதவித்தொகை வழங்குவதும் அடங்கும்.  

### ஆரம்பகால செயல்பாடுகள் மற்றும் சாதனைகள்
பெரும்பாலும் அமெரிக்க நாடுகளுக்கு இடையே நட்புறவை ஊக்குவிப்பதற்காக உலகத் தலைவர்களுடன் நேரடித் தொடர்பு கொள்வதே பான் அமெரிக்க வட்ட மேசைகளின் கூட்டணியின் ஆரம்பகால நடவடிக்கையாக இருந்தது. உதாரணமாக, 1917 ஆம் ஆண்டில், அப்போதைய மெக்சிகோவின் ஜனாதிபதியாக இருந்த வெனுஸ்டியானோ கார்ரான்சா, இரண்டாம் வில்லியமுக்கு பிறந்தநாள் வாழ்த்துச் செய்தியை அனுப்பினார. இது முதலாம் உலகப் போரின்போது நடந்தது. இந்த சைகை மெக்சிகோவிற்கும் பிற அமெரிக்க நாடுகளுக்கும் இடையில் பதற்றத்தை ஏற்படுத்தும் என்று கூட்டணி உணர்ந்ததால், அவர்கள் தங்கள் மறுப்பை வெளிப்படுத்தும் கடிதத்தை அனுப்பினர். பெல்ஜியம், பிரான்சு மற்றும் கனடாவின் தலைவர்கள் அனைவரும் இவர்கள் செயல்களுக்காக கூட்டணிக்கு நன்றி தெரிவிக்கும் செய்திகளை அனுப்பினர்.  

இக்கூட்டணியைச் சேர்ந்தவர்களுக்கு பல அதிகாரிகள் விருந்தளித்தனர். 1921இல் மெக்சிகோவில் நடைபெற்ற *பெடரேட்* கூட்டமைப்பின் மாநாட்டிற்கு இக்கூட்டணியும் அழைக்கப்பட்டது. *எஸ். என். ஆர். மரியா டாபியா* பெண்கள் அடங்கிய குழுவினருக்கு விருந்துக்கு ஏற்பாடு செய்தார். மெக்சிகோ வரலாற்றில் முதல் முறையாக ஒரு பெண் இத்தகைய உயர்மட்டக் கூட்டத்தில் பங்கேற்க அழைக்கப்பட்டது இதுவே முதல்முறையாகும். நாடுகளுக்கு இடையேயான நட்புறவை ஊக்குவிக்க அவர்கள் எவ்வாறு பெண்களுக்கிடையேயான நேர்மறையான உறவுகளைப் பயன்படுத்த முயன்றனர் என்பதையும் இது காட்டுகிறது. 1925 ஆம் ஆண்டில், மெக்சிகன் வெளியுறவு செயலாளராக இருந்த *ஆரோன் சயீஸை* சான் அந்தோனியோவுக்கு இக்கூட்டணி அழைத்தது. இதற்கு உலகம் முழுவதும் கல்வித் திட்டங்களை ஆதரிப்பதற்காக நிறுவப்பட்ட *கார்னகி கார்ப்பரேஷன்* நிதியுதவி அளித்தது. இதில் ஆயிரக்கணக்கானோர் கலந்து கொண்டனர். இலத்தீன் அமெரிக்கக் கலாச்சாரங்கள் குறித்த விழிப்புணர்வை அதிகரிப்பதற்கான அவர்களின் பல முயற்சிகளில் இதுவும் ஒன்றாகும். அவர்கள் இந்த நோக்கத்திற்காக உள் திட்டங்களையும் வைத்திருப்பார்கள். *சான் பெனிட்டோ* வட்ட மேசையில், ஒவ்வொரு மாதமும் வெவ்வேறு பான் அமெரிக்க நாட்டைப் பற்றி உறுப்பினர்களுக்குக் கற்பிக்க அவர்கள் வழக்கமான கூட்டங்களை நடத்துவார்கள். மற்ற நிகழ்ச்சிகளில் கட்டுரைப் போட்டிகளும் அடங்கும். இதில் போட்டியாளர்கள் ரொக்கப் பரிசை வெல்லும் வாய்ப்புக்காக ஒரு பான் அமெரிக்க நாட்டைப் பற்றி ஒரு கட்டுரை எழுத வேண்டும..
# எண்ட் சப்ரி


**எண்ட் சப்ரி** (*Hend Sabry*; பிறப்பு 1979) ஓர் தூனிசிய-எகிப்திய நடிகையும் மற்றும் தயாரிப்பாளரும் ஆவார். இவர் பெரும்பாலும் எகிப்தியத் திரைப்படங்களில் தீவிரமாக செயல்படுவதாக அறியப்படுகிறார்.  

## இளமை வாழ்க்கை
எண்ட் சப்ரி 1979 ஆம் ஆண்டில் துனிசியாவின் கெப்லியில் பிறந்தார்.  

இளங்கலை சட்டம் பயின்ற பின்னர், 2004 ஆம் ஆண்டில் அறிவுசார் சொத்து மற்றும் பதிப்புரிமைச் சட்டத்தில் முதுகலைப் பட்டம் பெற்றார்.  

## தொழில் வாழ்க்கை

1994 ஆம் ஆண்டில் தனது 14 வயதில் *தி சைலன்ஸ் ஆஃப் தி பேலஸ்* என்ற திரைப்படம் மூலம் துனிசியத் திரைப்படத் துறையில் சப்ரி அறிமுகமானார். ஒரு இளவரசனின் அரண்மனையில் இரண்டு தலைமுறை பெண்களின் வாழ்க்கையின் மூலம் அரபு உலகில் பாலினம், வர்க்கம் மற்றும் பாலியல் பிரச்சினைகளை இந்தப் படம் ஆராய்கிறது. இத்திரைப்படம் கான் திரைப்பட விழாவில் சிறந்தத் திரைப்படத்திற்கான *கேமரா டி 'ஓர்* உட்பட பல விருதுகளை வென்றது. மேலும், அந்த ஆண்டு கார்தேஜ் திரைப்பட விழாவில் சிறந்த நடிகைக்கான விருதை சப்ரி பெற்றார். அரபு திரையுலகில் ஒரு உன்னதமான திரைப்படமாகக் கருதப்படும் இந்த படம், 2021 ஆம் ஆண்டில் அரபு திரைப்பட வரலாற்றில் 100 சிறந்த பெண்கள் திரைப்படங்களின் பட்டியலில் முதலாவது இடத்தையும், துபாய் சர்வதேச திரைப்பட விழாவில் துபாயின் 100 மிக முக்கியமான அரபு படங்களின் பட்டியலில் 5 வது இடத்தையும் பிடித்தது.  

2013 ஆம் ஆண்டில், வணிக இதழான *அரேபிய பிசினஸ்* இவரை "100 மிகவும் சக்திவாய்ந்த அரபு பெண்கள்" பட்டியலில் சேர்த்தது. 2014 ஆம் ஆண்டில் இவர் காணொளி மற்றும் எண்ணிம முறையிலான உள்ளடக்க தயாரிப்புக்கான எகிப்தின் மிகப்பெரிய தளங்களில் ஒன்றான தாயாராவின் கூட்டாளியாக ஆனார். 2015 ஆம் ஆண்டில் இவர் கெய்ரோவை தளமாகக் கொண்ட சலாம் தயாரிப்பு நிறுவனத்தை நிறுவினார்.  

2019 ஆம் ஆண்டில் வெனிசு திரைப்பட விழாவின் *ஸ்டார்லைட் சினிமா* விருதைப் பெற்ற முதல் அரபு பெண் என்ற பெருமையை சப்ரி பெற்றார்.  

எப்போதும் தன்னைப் பிரதிநிதித்துவப்படுத்திய சப்ரி, 2023 ஆம் ஆண்டில் அமெரிக்க திறமை மற்றும் விளையாட்டு நிறுவனமாமான சிஏஏவுடன் கையெழுத்திட்டார். மேலும் நடிப்பிற்கான வேடங்களை அடையாளம் காண்பதோடு மட்டுமல்லாமல், தனது தயாரிப்பு நிறுவனத்திற்காக பெண்களை மையமாகக் கொண்ட திட்டங்களைக் கண்டறிய ஆர்வமாக இருப்பதாக விளக்கினார். அரபு திரைப்படத் துறையில் பெண்கள் மீதான பாகுபாடு குறித்து சப்ரி அடிக்கடி விமர்சித்துள்ளார்..  

## தொண்டு பணிகள்
2010 ஆம் ஆண்டில் ஐக்கிய நாடுகள் அவையின் உலக உணவுத் திட்டத்தின் பசிக்கு எதிரான நல்லெண்ண தூதராக நியமிக்கப்பட்டார். நவம்பர் 2023 இல் காசாக்கரை பகுதியில் இஸ்ரேலிய முற்றுகையின் போது அவர்கள் செயல்படத் தவறியதைக் காரணம் காட்டி சப்ரி தனது பதவியை விட்டு விலகினார்.  

## சொந்த வாழ்க்கை
சப்ரி ஒரு முறை சிரிய நடிகர் *பாஸெல் கயாத்*துடன் நிச்சயதார்த்தம் செய்து கொண்டார். ஆனால் 2008 இல் எகிப்திய தொழிலதிபர் அக்மத் எல் செரிப் என்பவரை மணந்தார். இவர்களுக்கு இரண்டு மகள்கள் உள்ளனர்.  

## கௌரவம்
டிசம்பர் 2024 இல், பிபிசியின் “உத்வேகமளிக்கும் 100 பெண்கள்” பட்டியலில் எண்ட் சப்ரி சேர்க்கப்பட்டார்.
# அதிதி சௌகான்


**அதிதி சௌகான்** (*Aditi Chauhan*) ஓர் இந்திய கால்பந்து வீரர் ஆவார். அதிதி சௌகான் இந்திய மகளிர் லீக்கில் சிறீபூமி மற்றும் இந்திய தேசிய கால்பந்து அணிக்கு கோல் காப்பாளராக விளையாடி வருகிறார். இவர் 1992 ஆண்டு, நவம்பர் மாதம், 20ந் தேதி பிறந்தார்.  

## ஆரம்பகால வாழ்க்கை
அதிதி, இராஜபுத்திரக் குடும்பத்தில் பிறந்தவர் ஆவார். தனது ஒன்பதாம் வயதில் தனது குடும்பத்தினருடன் புது தில்லிக்குக் குடிபெயர்ந்தார். இவர் அமித்தி சர்வதேச பள்ளியில் பள்ளிப்படிப்பை முடித்தார். தனது குழந்தை பருவத்தில் கராத்தே மற்றும் கூடைப்பந்து விளையாட்டில் பங்கேற்றார். இளைஞர் மாநில கூடைப்பந்து அணிக்கு அதிதி சௌகான் தேர்ந்தெடுக்கப்பட்டார். கோல்காப்பாளராக கால்பந்து அணிக்கான சோதனை விளையாட்டில் கலந்து கொள்ள இவரது பயிற்சியாளரால் பரிந்துரைக்கப்பட்டார். மேலும் பல்கலைக்கழகத்தின் கால்பந்து அணியைப் முன்னிலைப்படுத்தினார். 2015 ஆண்டு, ஆகஸ்ட் மாதம் 16ந் தேதி அன்று *கோவென்ட்ரி லேடீஸ்* அணியுடன் நடந்த போட்டியில் 0–5 என்ற கணக்கில் தோல்வியடைந்ததன் மூலம் இங்கிலாந்தில் போட்டிகளில் விளையாடிய இந்திய தேசிய மகளிர் அணியின் முதல் வீராங்கனை ஆனார் மேலும் ஆங்கில லீக் கால்பந்தில் விளையாடிய முதல் இந்திய பெண்மணியும் இவராவார். 2018 ஆம் ஆண்டின் தொடக்கத்தில் இந்தியா திரும்புவதற்கு முன்பு அதிதி அங்கு இரண்டு பருவங்களைக் கழித்தார். இவர் இந்தியா ரஷில் சேர்ந்தார். 2019–20 இந்திய மகளிர் லீக்கிற்காக, அதிதி கோகுலம் கேரள கால்பந்து சங்கத்தில் சேர்ந்தார்.  

## சர்வதேச போட்டிகள்
அதிதி சௌகான் 17ம் வயதில் இந்திய 19 வயதுகுட்பட்டோருக்கான மகளிர் அணியுடன் சோதனை விளையட்டுப் போட்டிக்குத் தேர்ந்தெடுக்கப்பட்டார்.  

## புள்ளி விபரம்
### சர்வதேச அளவில்

| வருடம் | புள்ளி | இலக்கு |
| --- | --- | --- |
| 2011 | 1 | 0 |
| 2012 | 5 | 0 |
| 2013 | 0 | 0 |
| 2014 | 3 | 0 |
| 2015 | 0 | 0 |
| 2016 | 7 | 0 |
| 2017 | 2 | 0 |
| 2018 | 3 | 0 |
| 2019 | 22 | 0 |
| 2021 | 8 | 0 |
| 2022 | 5 | 0 |
| 2023 | 1 | 0 |

## கௌரவங்கள்
**இந்தியா**  

மகளிர் வாகையாளர் போட்டி: 2012, 2016, 2019  

தெற்காசிய விளையாட்டுப் போட்டிகளில் தங்கப் பதக்கம்: 2016, 2019  

**கோகுலம் கேரளா**  

இந்திய மகளிர் லீக்: 2019–20, 2021–22  

மகளிர் சங்க வாகையாளர் போட்டிகள்: மூன்றாம் இடம் 2021  

**தனிநபர்**  

ஆசிய கால்பந்து விருதுகள்: கால்பந்து மகளிர் விருது 2015
# யோன் செலிமோ


**யோன் செலிமோ மெல்லி** (*Joan Chelimo Melly*) (பிறப்பு; நவம்பர் 10,1990) கென்ய- உருமேனிய மாரத்தான் ஓட்டப்பந்தய வீராங்கனை ஆவார். இவர் நீண்ட தூர சாலை ஓட்டப் போட்டிகளில் போட்டியிடுகிறார். இவர் 2018 செக் குடியரசின் தலைநகரான பிராகாவில் நடந்த அரை மராத்தான் போட்டி மற்றும் பெர்லின் அரை மராத்தான், பாஸ்டன் 10 கி. மீ மற்றும் பாஸ்டன் அரை மராத்தான் போன்ற பல சாலைப் பந்தயங்களில் வெற்றி பெற்றுள்ளார்.  

### தொழில் வாழ்க்கை
செலிமோ, பள்ளியில் படிக்கும்போதே 1500 மீட்டர் ஓடி, தேசிய வாகைப் போட்டி வரை சென்றார். 2011 ஆம் ஆண்டில் சிறிய சாலை பந்தயங்களில் போட்டியிடத் தொடங்கினார். முக்கியமாக அடுத்த 3 ஆண்டுகளுக்கு எசுப்பானியா மற்றும் மொரோக்கோ சாலைகளில் ஓடினார். அந்த காலகட்டத்தில், இவர் பல பந்தயங்களை வென்றார். இதில் வாலேன்சியா 10கி.மீ தூரத்தை 32:17 நிமிடங்களிலும், கௌரிப்காவை தளமாகக் கொண்ட ஒரு மொராக்கோ சங்கமான ஓசிபி ஏற்பாடு செய்த 10 கி. மீ தூரத்தை 31:41 நிமிடங்களிலும் ஓடி தனிப்பட்ட சாதைனையைக் கொண்டுள்ளார்.  

செலிமோ தனது 2014 இல் தொடர்ச்சியாக 3 வெற்றிகளுடன் முடித்தார். கார்டிஃப் நகரில் ஆண்டுதோறும் நடைபெறும் அரை மராத்தான் ஓட்டப் பந்தயத்திலும் மற்றும் வச்சாவ் அரை மராத்தான் போட்டியிலும் வென்றார்.  

கருத்தரிப்பு காரணமாக, இவர் 2015 இல் எவ்வித ஓட்டங்களிலும் கலந்து கொள்ளவில்லை. பின்னர், செப்டம்பர் 2016 இல் கெரிச்சோ 10 கி.மீ தூரத்தை ஆறாவது இடத்தைப் பிடித்து போட்டிக்குத் திரும்பினார்.  

2017 பெர்லின் அரை மராத்தானில் செலிமோ 1:08:45 என்ற மணித்துளிகளில் வெற்றி பெற்றார். மே மாதத்தில், லீ புய்-என்-வேல் 15 கி.மீ இல் இரண்டாவது இடத்தைப் பிடித்தார், பின்னர் பாஸ்டன் 10 கி.மீ இல் 31:24 என்ற அளவில் வென்று, செப்டம்பரில் கோபனாவன் அரை மராத்தானில் இரண்டாவது இடத்தைப் பிடித்தார். பெரும்பாலான பந்தயங்களில் முன்னிலை வகித்தார். இது ஆண்டின் ஏழாவது வேகமான நேரமான 1:06:25 இன் புதிய தனிப்பட்ட சிறந்த நேரத்தைக் கொண்டிருந்தது. இவர் அக்டோபரில் பாஸ்டனுக்கு திரும்பி வந்து, பாஸ்டன் அரை மராத்தானில் 1:10:31 என்ற அளவில் கடந்து வெற்றியைப் பெற்று ஆண்டின் இரண்டாவது பாஸ்டன் தடகள சங்க நிகழ்வை வென்றார்.  

மே 2021 இல் செலிமோ உருமேனிய குடிமகனாக ஆனார். இவர் 3 மார்ச் 2024 அன்று பாரிஸ் அரை மராத்தான் போட்டியை வென்றார்.  

### செயல்பாடு
செலிமோ பாலின அடிப்படையிலான வன்முறையிலிருந்து தப்பியவர். விளையாட்டு வீரர்கள் அடிக்கடி எதிர்கொள்ளும் அச்சுறுத்தல்கள் குறித்த விழிப்புணர்வை ஏற்படுத்துவதற்காக, 2021 ஆம் ஆண்டில் இவர் *டிராப்ஸ் ஏஞ்சல்ஸ்* என்ற கென்ய விளையாட்டு வீரர்களின் சங்கத்தை நிறுவினார். இது நாட்டிலும் வெளிநாட்டிலும் பாலின அடிப்படையிலான வன்முறைக்கு எதிராக பிரச்சாரம் செய்கிறது. சக ஓட்டப்பந்தய வீரரான உலக சாதனையாளர் ஆக்னஸ் டிராப், அக்டோபர் 2021 இல் ஐடெனில் உள்ள தனது வீட்டில் , அவரது கணவரால் குத்திக் கொல்லப்பட்டதாகக் கூறப்படும் நினைவாக இந்த அமைப்பு பெயரிடப்பட்டது. மே 2024 இல் இந்த அமைப்பு இட்டனில் ஒரு மையத்தைத் திறந்தது. இது வன்முறை மற்றும் துன்புறுத்தல்களால் பாதிக்கப்பட்டவர்களுக்கு தங்குமிடமாக செயல்படுகிறது.  

## சொந்த வாழ்க்கை
இவருக்கு திருமணமாகி, அரியானா என்ற மகள் உள்ளார். அவர் ஐட்டனில் சாலை ஓட்டங்களில் பயிற்சி பெற்று வசிக்கிறார்.  

## கௌரவம்
டிசம்பர் 2024 இல், பிபிசியின் “உத்வேகமளிக்கும் 100 பெண்கள்” பட்டியலில் யோன் செலிமா மெல்லி சேர்க்கப்பட்டார்.
# நிகிதா போர்வால்



**நிகிதா போர்வால்** (*Nikita Porwal*)(பிறப்பு 16 நவம்பர் 2001) என்பவர் ஓர் இந்திய அழகுப் போட்டியாளர் ஆவார். இவர் பெமினா இந்திய உலக அழகி 2024 என முடிசூட்டப்பட்டார். உலக அழகி 2026 போட்டியில் நிகிதா இந்தியாவைப் பிரதிநிதித்துவப்படுத்துவார்.  

## இளமையும் தொழிலும்
நிகிதா மத்தியப் பிரதேசத்தின் உஜ்ஜைனியில் அசோக் போர்வால் மற்றும் இராஜ்குமாரி போர்வால் ஆகியோருக்கு மகளாகப் பிறந்து வளர்ந்தார். இவர் உஜ்ஜயினியில் உள்ள கார்மல் கன்னிமார் மேல்நிலைப் பள்ளியில் தனது பள்ளிப் படிப்பை முடித்தார். நிகிதா பரோடாவின் மகாராஜா சாயாஜிராவ் பல்கலைக்கழகத்தில் நாடகத்தில் நிபுணத்துவம் பெற நிகழ்த்து கலைகளில் இளங்கலைப் பட்டம் பெற்றுள்ளார். இவர் தனது 18 வயதில் ஒரு தொலைக்காட்சி தொகுப்பாளராகத் தனது வாழ்க்கையைத் தொடங்கினார். நாடகப் பின்னணியைக் கொண்ட நிகிதா, 60க்கும் மேற்பட்ட நாடகங்களில் நடித்துள்ளார், மேலும் "கிருஷ்ண லீலா" என்ற 250 பக்க நாடகத்தின் ஆசிரியரும் ஆவார். சர்வதேசத் திரைப்பட விழாக்களில் திரையிடப்பட்ட *சம்பல் பார்* என்ற திரைப்படத்தில் ஒரு முன்னணி வேடத்தைப் பெற்றதன் மூலம் இவர் திரைப்படத் துறைக்குள் நுழைந்தார்.
# மிகிகா வர்மா



**மிகிகா கபாய்** (*Mihika Verma*)(பிறப்பு 3 சனவரி 1985), **மிகிகா வர்மா** என்று பிறந்து தொழில் ரீதியாக அறியப்பட்டவர், ஓர் இந்திய முன்னாள் தொலைக்காட்சி நடிகையும் வடிவழகியும் ஆவார். இவர் 2004ஆம் ஆண்டு இந்தியா பன்னாட்டு அழகி பட்டத்தை வென்றார். பன்னாட்டு அழகிப் போட்டி 2004-இல் இந்தியாவைப் பிரதிநிதித்துவப்படுத்தினார். *விருத்* என்ற தொடரில் அறிமுகமானதன் மூலம் தனது நடிப்பு வாழ்க்கையைத் தொடங்கினார். யே ஹாய் முஹப்படீனில் மிகிகா கண்ணாவின் கதாபாத்திரத்தில் வர்மா நடித்தார். இவர் *பாத் ஹமாரி பக்கி ஹை என்ற* தொடரில் துணை வேடத்தில் நடித்தார். வர்மா *யே ஹை ஆஷிகியில்* பிசாவாக நடித்தார். பின்னர் இவர் திருமணம் செய்து கொண்டு தனது நடிப்பு வாழ்க்கையை விட்டுவிட்டு அமெரிக்காவில் தனது கணவருடன் குடியேறினார்.  

## தனிப்பட்ட வாழ்க்கை
மிகிகா வர்மாவுக்கு மிசுகத் வர்மா என்ற ஒரு தம்பி உள்ளார். இவரும் ஒரு நடிகர்.  

மிகிகா ஏப்ரல் 29, 2016 அன்று தில்லியில் யே ஹை மொஹபதீனை விட்டு வெளியேறியபோது அமெரிக்காவில் வாழும் இந்தியரான ஆனந்த் கபாயை மணந்தார். இவர்களுக்கு இசான் கபாய் என்ற மகன் உள்ளார்.  

## தொலைக்காட்சி
| 2004 | *அழகாக இருங்கள்* | போட்டியாளர் (சீசன் 1 வெற்றியாளர்) |
| --- | --- | --- |
| 2007–2008 | *விருத்* | சிரேயா |
| 2009 | *கிதானி மொஹப்பத் ஹை* | நடாசா மிட்டல் |
| 2008 | *துஜ் சங் ப்ரீத் லகை சஜ்னா* | பூமிகா |
| 2008-2010 | *கிஸ் தேஷ் மே ஹை மேரா தில்* | ஆசுலேசா மான் |
| 2010–2011 | *பாத் ஹமாரி பக்கி ஹை* | நீதா |
| 2013 | *யே ஹை ஆஷிகி* | பிசா |
| 2013–2016 | *யே ஹை மொஹபதீன்* | மிகிகா ஐயர் பல்லா |
| 2014 | *அஜீப் தஸ்தான் ஹை யே* | சிகா |
| 2014–2015 | *பாக்ஸ் கிரிக்கெட் லீக் 1* | போட்டியாளர் |
| 2015 | *இத்னா கரோ நா முஜே பியார்* | ரூபாலி பாசு |
# இராவல்பிண்டி துடுப்பாட்ட அரங்கம்



**இராவல்பிண்டி துடுப்பாட்ட அரங்கம்** என்பது பாகிஸ்தானின் பஞ்சாப் மாகாணத்தின் இராவல்பிண்டியில் அமைந்துள்ள ஒரு துடுப்பாட்ட மைதானமாகும். இது பிர் மெஹர் அலி ஷா பல்கலைக்கழகம், இராவல்பிண்டி கலை மன்றம் என்பவற்றிற்கு அருகில் அமைந்துள்ளது. 20,000 இருக்கைகள் கொண்ட இந்த மைதானத்தில் முதல் சர்வதேசப் போட்டி 1992 ஜனவரி 19 அன்று நடைபெற்றது, அப்போது இலங்கை ஒருநாள் போட்டியில் பாகிஸ்தானை எதிர்கொண்டது. 1993 ஆம் ஆண்டில் சிம்பாப்வே பாகிஸ்தானுக்கு சுற்றுப்பயணம் மேற்கொண்டபோது இந்த மைதானம் தனது முதல் தேர்வுப் போட்டியை நடாத்தியது.  

## வரலாறு

இராவல்பிண்டி துடுப்பாட்ட அரங்கம், பிண்டி கிளப் மைதானத்திற்குப் பதிலாகப் பன்னாட்டுத் துடுப்பாட்ட அரங்கமாக 1992 ஆம் ஆண்டில் அமைக்கப்பட்டது. இது இஸ்லாமாபாத் யுனைடெட் மற்றும் வடக்கு துடுப்பாட்ட அணிகளின் சொந்த மைதானமாகும். பன்னாட்டுப் போட்டிகளுக்கான மைதானமாகப் பயன்படுத்தப்பட்டது.
# காவேரி ஜா


## இளமை
ஜா பீகாரில் பிறந்தார். இவரது தந்தை ஓர் இந்திய அரசு ஊழியர் என்பதால் இவரது குடும்பம் அடிக்கடி இடம்பெயர வேண்டியிருந்தது. 2005-ஆம் ஆண்டு இந்திய அழகிப் போட்டியில் ஆளுமை விருதை வென்றார்.  

பிரியதர்சனின் *பூல் புலையா* (2007) திரைப்படத்தில் ஒரு சிறிய பாத்திரத்தில் தோன்றிய பிறகு, *ஹைஜாக்* (2008) திரைப்படத்தில் சைனி அகாகுஜாவின் மனைவியாக திரையில் நடித்தார். இதன் பிறகு இவர் ஒரு சில இந்திப் படங்களில் நடித்தார். ஆனால் பின்னர் தெலுங்கு படங்களில் நடித்தார். 2008ஆம் ஆண்டில் சிறீகாந்துடன் இணைந்து *நகரம் என்ற படத்தில்* அறிமுகமானார்.  

ஜா ஏர் இந்தியாவுடன் வானூர்திப் பணிப்பெண்ணாகவும், தனது நடிப்புத் தொழிலிலும் ஒரே நேரத்தில் ஈடுபடுகிறார்.  

## திரைப்படவியல்
| 2007 | *பூல் புலையா* | கிரிஜா உபாத்யாய் சதுர்வேதி | இந்தி | அங்கீகரிக்கப்படாதது |
| --- | --- | --- | --- | --- |
| 2008 | *நகரம்* | தெலுங்கு |  |  |
| *கைஜாக்* | பூஜா வி. மதன் | இந்தி |  |  |
| 2009 | *நா காதலி பாகா ரிச்* | ஸ்ராவ்யா | தெலுங்கு |  |
| *சலீம்* | ஆங்கில ஆசிரியர் | தெலுங்கு |  |  |
| *ஜெயில்* | சபீனா கானி | இந்தி |  |  |
| *ஓகா சித்ரம்* | கீர்த்தி | தெலுங்கு |  |  |
| 2010 | *ஒரு பிளாட்* | பிரீத்தி | இந்தி |  |
| *பம் பம் போலே* | பானி | இந்தி | காவேரி என்று புகழப்பட்டது |  |
| 2011 | *பலே மொகுடு பலே பெல்லம்* | வீணா | தெலுங்கு |  |
| 2023 | *அப்பத்தா* | சுவாரு | தமிழ் | } |
# இரா அகர்வால்



**இரா அகர்வால்** (*Iraa Agarwal*) என்பவர் ஓர் இந்திய அழகியும், நடிகையும் குத்துச்சண்டை வீராங்கனையும் ஆவார். இவர் தமிழ் மொழி தொலைக்காட்சி நிகழ்ச்சிகளிலும் திரைப்படங்களிலும் நடித்து வருகிறார்.  

## தொழில்
2015-ஆம் ஆண்டில், இவர் தென்னிந்திய அழகுப் போட்டியில் வென்றார். 2017-ஆம் ஆண்டில், இவர் திகில் படமான *தாயம்* மூலம் திரைப்படத்தில் அறிமுகமானார். 2018-இல், இவர் *காட்டு பையன் சார் இந்த காளி* படத்தில் நடித்தார். 2019-ஆம் ஆண்டில், *கடைக்குட்டி சிங்கம்* என்ற தொலைக்காட்சி நிகழ்ச்சியில் சிவானி நாராயணனுக்குப் பதிலாக இவர் நடித்தார். இதே வருடத்தின் பிற்பகுதியில், ஜீ தமிழில் ஒளிபரப்பான *ராஜமகள்* என்ற தொலைக்காட்சித் தொடரில் முன்னணிக் கதாபாத்திரங்களில் ஒருவராக நடித்தார். நடிப்பைத் தவிர, 2019-ஆம் ஆண்டு ஒருங்கிணைந்த பன்னாட்டு விளையாட்டுப் போட்டியில் குத்துச்சண்டைப் போட்டியில் தங்கப் பதக்கம் வென்றார்.  

## திரைப்படவியல்

- *வேறுவிதமாகக் குறிப்பிடப்படாவிட்டால், அனைத்துப் படங்களும் தமிழில் உள்ளன.*

| 2017 | *தாயம்* | அசுவின் அகசுடின் மனைவி |  |
| --- | --- | --- | --- |
| 2018 | *காட்டு பையன் சார் இந்த காளி* | அமுதா பால் | } |

## தொலைக்காட்சி
| 2017 | *கங்கை* | மகிமா | சன் டிவி |  |
| --- | --- | --- | --- | --- |
| 2018 | *கண்மணி* | வானதி ராஜா துரை | ஜனனி பிரதீப் மாற்றப்பட்டார் |  |
| 2019 | *கடை குட்டி சிங்கம்* | மீனாட்சி | ஸ்டார் விஜய் | சிவானி நாராயணனுக்குப் பதிலாக நியமிக்கப்பட்டார். |
| 2019–2021 | *ராஜ மகள்* | துளசி | ஜீ தமிழ் |  |
| 2019–2020 | *டான்ஸ் ஜோடி டான்ஸ் சீசன் 3* | போட்டியாளர் |  |  |
| 2021 | *செம்பருத்தி* | அம்மான் | சிறப்புத் தோற்றம் |  |
| 2022 | *நம்ம மதுரை சகோதரிகள்* | காவ்யா | கலர்சு தமிழ் |  |
| 2022 | *சூப்பர் குயின்* | போட்டியாளர் | ஜீ தமிழ் |  |
| 2024 | *மௌனம் பேசியதே* | சிறப்புத் தோற்றம் | ஜீ தமிழ் |  |